# Western Hemisphere Institute for Security Cooperation

**Western Hemisphere Institute for Security Cooperation** (WHISC tai WHINSEC), aikaisemmalta nimeltään **School of the Americas** (SOA), on Yhdysvaltain armeijan vuonna 1946 perustama koulutuskeskus. Vuoteen 2001 mennessä se oli kouluttanut yli 60 000 latinalaisamerikkalaista sotilasta tai poliisia. Laitos sijaitsee Fort Benningissä, Georgiassa.

Laitoksen mottona oli espanjankielinen lause *Libertad, Paz y Fraternidad* (*Vapaus, Rauha ja Veljeys*) ja laitos toimi latinalaisamerikkalaisten antikommunististen hallintojen ja sissien tukijana ja kouluttajana. Useissa tapauksissa tukea voidaan pitää vähintäänkin kyseenalaisena, sillä kyseiset sissit ja hallinnot olivat tunnettuja ihmisoikeusrikkomuksistaan Latinalaisessa Amerikassa.

## Ihmisoikeusrikkomukset

Monia sissiryhmiä opastettiin kidutuksen käyttöön ja "pehmeisiin kohteisiin" kohdistuvan terrorin käyttöä "anti-kommunistisessa taistelussa". Ajatuksena oli että havaitessaan että vasemmistolainen hallitus ei kykene suojelemaan omia kansalaisiaan, kansa äänestäisi hallituksen pois demokraattisissa vaaleissa. Näkyvin esimerkki tästä ovat Nicaraguan Contra-sissit jotka terrorisoivat väestöä ja katolisia pappeja koko 1980-luvun kunnes 1990-luvun alussa Ortegan johtamat sandinistit menettivät valtansa vaaleissa.

Myös huomiota herättäneeseen San Salvadorin arkkipiispan Oscar Romeron murhaan otti osaa SOA:ssa koulutuksen saaneita sissejä. SOA:n roolia San Salvadorissa selvitti myös YK:n totuuskomissio.

SOA:ta vastaan on ihmisoikeusaktivistien toimesta järjestetty mielenosoituksia myös Yhdysvalloissa.

Aktiivisinta SOA:n toiminta oli kylmän sodan aikaan.

## Tunnetuimpia oppilaita

* Manuel Noriega Panaman sotilasdiktaattori.
* Roberto Eduardo Viola Argentiinan sotilasdiktaattori
* Leopoldo Galtieri Argentiinan sotilasdiktaattori
* Hugo Banzer Bolivian sotilasdiktaattori
* Raoul Cédras Haitin sotilasdiktaattori
* Otto Pérez Molina guatemalalainen kenraali evp
* Policarpo Paz García Hondurasin sotilasdiktaattori
* Efraín Ríos Montt Guatemalan sotilasdiktaattori
* Manfred Reyes Villa Cochabamban pormestari
* Emilio Massera Argentiinan laivaston ylipäällikkö
* Vladimiro Montesinos Perun kansallisen tiedustelupalvelun päällikkö
* Guillermo Rodríguez Ecuadorin sotilasdiktaattori
* Jorge Videla Argentiinan sotilasdiktaattori
* Omar Torrijos Panaman sotilasdiktaattori
* Juan Velasco Alvarado Perun sotilasdiktaattori
* Ollanta Humala Perun entinen presidentti

| Valtio | Oppilaat |
| --- | --- |
|  Argentiina | Leopoldo Galtieri, Roberto Eduardo Viola, Emilio Massera, Jorge Videla |
|  Bolivia | Hugo Banzer, Manfred Reyes Villa |
|  Chile | Miguel Krasnov |
|  Ecuador | Guillermo Rodríguez |
|  Guatemala | Otto Pérez Molina, Efraín Ríos Montt |
|  Haiti | Raoul Cédras |
|  Honduras | Juan Alberto Melgar, Policarpo Paz García |
|  Panama | Omar Torrijos, Manuel Noriega |
|  Peru | Juan Velasco Alvarado, Vladimiro Montesinos, Ollanta Humala |
| Lähde: |

## SOA:n tukemia ihmisoikeusrikkojia

* Eversti Byron Lima Estrada, tuomittiin piispa Juan Gerardin murhasta vuonna 1998
* Roberto D'Aubuisson San Salvadorin kuolemanpartioiden johtaja (murhasivat mm. Oscar Romeron ja kuusi jesuiittapappia vuonna 1989)
* Argentiinan diktaattorit Roberto Viola ja Leopoldo Galtieri saivat tukea SOA:lta, samoin Chilen Augusto Pinochet (SOA:ssa koulutetut johtivat salaista poliisia ja kolmea Pinochetin keskitysleiriä)
* Panaman Manuel Noriega ja Omar Torrijos, Perun Juan Velasco Alvarado ja Ecuadorin Guillermo Rodriguez
* SOA tuki myös Grupo Colina teloitusryhmää Alberto Fujimorin hallitsemassa Perussa.
* 1980-luvulla Hondurasissa toimineen kuolemanpartio Battalion 3-16:n viidestä johtajasta neljä oli koulutettu SOA:ssa.

## Lähteet

## Aiheesta muualla

* Virallinen sivusto (Arkistoitu – Internet Archive)
* Artikkeli SOA:sta
* Artikkeli SOA:sta (Arkistoitu – Internet Archive)
* Brittilehti The Guardianin kritiikkiä SOA:sta